ഒളിമ്ബിക്സ്: 200 മീറ്ററില് ദ്യുതി ചന്ദിന് സെമി യോഗ്യതയില്ല ടോക്യോ: സീസണിലെ ഏറ്റവും മികച്ച സമയത്തില് ഫിനിഷ് ചെയ്യാനായെങ്കിലും ഇന്ത്യന് സ്പ്രിന്റര് ദ്യുതി ചന്ദിന് ഒളിമ്ബിക്സിലെ വനിതകളുടെ 200 മീറ്റര് ഓട്ടത്തില് സെമിഫൈനല് യോഗ്യത നേടാനായില്ല. നാലാം ഹീറ്റ്സ് 23.85 സെക്കന്ഡ് കൊണ്ട് ഫിനിഷ് ചെയ്ത ദ്യുതി അവസാന സ്ഥാനക്കാരിയായിരുന്നു. ഓരോ ഹീറ്റ്സിലെയും ആദ്യ മൂന്ന് സ്ഥാനക്കാരാണ് യോഗ്യത നേടുക.ഇന്ന് രാവിലെ നടക്കുന്ന 50 മീറ്റര് റൈഫിള് യോഗ്യത റൗണ്ടില് സഞ്ജീവ് രജ്പുതും ഐശ്വര്യ പ്രതാപ് സിങ്ങും മത്സരിക്കുന്നുണ്ട്. രാവിലെ 8.30ന് നടക്കുന്ന വനിത ഹോക്കി ക്വാര്ട്ടര് ഫൈനലില് ഇന്ത്യ ആസ്ട്രേലിയയെ നേരിടും.